Mary označovali za nejnebezpečnejšiu ženu Ameriky.
Aj keď sa nám môže zdať, že téma epidémie, vírusov a ich šíriteľov nebola nikdy tak v centre pozornosti ako dnes, nie je to celkom pravda. Pred viac ako sto rokmi spoločnosť žila prípadom Mary Mallonovej, írskej kuchárky, ktorá sa hrdila svojou špecialitou – broskyňovou zmrzlinou. Mary sa napriek láske k svojej profesii stala známou z úplne iných dôvodov. Označovali ju za najnebezpečnejšiu ženu v Amerike.
Prestížna práca v kuchyni
Mary Mallonová sa narodila v Írsku v roku 1869, v tínedžerskom veku sa však rozhodla skúsiť šťastie práve v Amerike. Mary sa rovnako ako dva milióny iných zamestnala ako kuchárka v domoch bohatých Američanov. Byť kuchárkou na takomto panstve znamenalo prestíž.
Mala pod sebou zástup ďalších pomocných kuchárov, starala sa o nákupy a aj jej zamestnávatelia k nej pristupovali s úctou a volali ju "slečnou". Nuž a v tejto dobe sa do New Yorku dostala nebezpečná infekčná choroba, brušný týfus. Chorobe sa darilo predovšetkým v chudobných štvrtiach, spája sa s nedostatočným hygienickým štandardom. Šíri sa baktériami salmonely typhi, kontaminuje stravu i vodu. Brušný týfus sa však rozšíril práve v bohatých rodinách a to znamenalo škandál. Nikto tomu nerozumel. Prečo však na brušný týfus zomreli ľudia v každej rodine, kde varila práve Mary Mallonová?
Detektíva vyhnala vidličkou
V rokoch 1900 až 1907 pracovala pre sedem rodín a vo všetkých z nich sa brušný týfus rozniesol. Jedna z rodín sa rozhodla zistiť príčinu a prísť tejto záhade na chlp. Zaplatila si detektíva Georgea Sopera, ktorý sa čoskoro stal Maryin nepriateľom číslo jeden.
Soper vypátral, že pôvodcom ochorenia a za smrť ľudí môže byť práve Mary. Tá ho zo svojej kuchyne vyháňala vidličkou, najmä keď ju žiadal o vzorku jej stolice na rozbor. Nedokázala a nechcela pochopiť to, ako môže za epidémiou stáť práve ona, keď nemá žiadne príznaky. Mary bola asymptomatickou prenášačkou brušného týfusu. Nikdy ním netrpela, ale za to ho veľmi úspešne dokázala šíriť ďalej. Mary však za žiadnych okolností nechcela tento fakt akceptovať a odmietala prestať variť.
Zúfalé úrady sa rozhodli konať
Článok pokračuje na ďalšej strane: